Държавен вестник, бр. 27, 2006 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  27
НЕОФИЦИАЛЕН РАЗДЕЛ
3. “Етичен кодекс” включва принципи, при-
ложими в професията и практиката по вътре-
шен одит, както и правила за поведение на вът-
решните одитори. Етичният кодекс се прилага
както за отделните вътрешни одитори, така и
за организациите, които предоставят услуги по
вътрешен одит.
4. “Статут на звеното за вътрешен одит” е
вътрешен акт, подписан между ръководителя на
вътрешния одит и ръководителя на съответната
организация, който определя целта, правомощи-
ята и отговорностите на вътрешния одит.
5. “Бюджет” по чл. 14 е последният одобрен
за организацията бюджет.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. (1) Вътрешните одитори, служители на
Агенцията за държавен вътрешен финансов
контрол, които към датата на влизане в сила на
закона са делегирани на основание чл. 22, ал. 1
от Закона за държавния вътрешен финансов
контрол в организациите по чл. 12 и 14, преми-
нават към тях при спазване на чл. 87а от Закона
за държавния служител в срок до 1 май 2006 г.
(2) Ако в организациите по ал. 1 съответни-
те длъжности не са определени за заемане от
държавен служител, служебните правоотноше-
ния се преобразуват в трудови, като лицата се
назначават по трудов договор.
§ 3. В едноседмичен срок от влизането в сила
на закона министърът на финансите определя
органа, съответно лицата по чл. 44, ал. 1.
§ 4. В тримесечен срок от влизането в сила
на закона министърът на финансите издава
наредбите по чл. 44, ал. 2 и по чл. 53.
§ 5. В 6-месечен срок от влизането в сила на
закона министърът на финансите издава насо-
ките за разработване на статут на звената за
вътрешен одит по чл. 48.
§ 6. (1) Изискването по чл. 19, ал. 2, т. 4 за
ръководителите на вътрешния одит и вътреш-
ните одитори влиза в сила две години след вли-
зането в сила на наредбата по чл. 53.
(2) Изискването по чл. 19, ал. 2, т. 4 за слу-
жителите на Централното хармонизиращо зве-
но по вътрешен одит влиза в сила три месеца
след влизането в сила на наредбата по чл. 53.
(3) Член 20 влиза в сила две години след
влизането в сила на наредбата по чл. 53.
§ 7. В тримесечен срок от влизането в сила
на закона министърът на финансите представя
на Министерския съвет стандартите и утвър-
ждава Етичния кодекс по чл. 48.
§ 8. В Закона за Сметната палата (обн., ДВ,
бр. 109 от 2001 г.; изм., бр. 45 от 2002 г., бр. 31 от
2003 г., бр. 38 от 2004 г., бр. 34 и 105 от 2005 г.)
в § 1, т. 2 от допълнителната разпоредба се пра-
вят следните изменения:
1. Буква “а” се изменя така:
“а) “ефективност” е степента на постигане
на целите на одитирания обект при съпоставя-
не на действителните и очакваните резултати
от неговата дейност;”.
2. Буква “б” се изменя така:
“б) “ефикасност” е постигането на максимал-
ни резултати от използваните ресурси при осъ-
ществяване на дейността на одитирания обект;”.
§ 9. Изпълнението на закона се възлага на
министъра на финансите.
Законът е приет от 40-то Народно събрание
на 17 март 2006 г. и е подпечатан с официалния
печат на Народното събрание.
За председател на Народното събрание:
Любен Корнезов
Приложение
към чл. 12, ал. 1, т. 5
Организации със звена за вътрешен одит
№ по
Наименование
 ред
1.
Агенция за социално подпомагане
2.
Агенция по заетостта
3.
Агенция “Митници”
4.
Национална агенция за приходите
5.
Държавна агенция “Държавен резерв
и военновременни запаси”
6.
Изпълнителна агенция “Пътища”
7.
Национален център за аграрни науки
8.
Национално управление по горите
9.
Национална ветеринарномедицинска
служба
10.
Държавен фонд “Земеделие”
11.
Фонд “Тютюн”
12.
Държавна агенция “Гражданска защита”
13.
Държавна агенция по туризъм
14.
Държавна агенция за информационни
технологии и съобщения
МИНИСТЕРСКИ СЪВЕТ
ПОСТАНОВЛЕНИЕ № 62
ОТ 23 МАРТ 2006 Г.
за обявяване на 26 март за Ден на Тракия
МИНИСТЕРСКИЯТ СЪВЕТ
П О С Т А Н О В И :
Член единствен. Обявява 26 март за Ден на
Тракия, който да се отбелязва всяка година с
подходящи дейности.
Заключителни разпоредби
§ 1. Постановлението се приема на основа-
ние чл. 13, ал. 2 от Устройствения правилник на
Министерския съвет и на неговата админист-
рация, приет с Постановление № 216 на Минис-
терския съвет от 2005 г. (обн., ДВ, бр. 84 от
2005 г.; изм., бр. 89 от 2005 г.; попр., бр. 92 от
2005 г.; изм., бр. 19 от 2006 г.).
§ 2. Постановлението влиза в сила от деня
на обнародването му в “Държавен вестник”.
За министър-председател:
Емел Етем
Главен секретар на Министерския съвет:
Севдалин Мавров
22460
Поправка. Министерството на културата прави поправка в Устройствения правилник на Държавен музикал-
но-драматичен театър “Назъм Хикмет”—Разград (ДВ, бр. 65 от 2003 г.): в чл. 9, ал. 1, т. 2 думата “Кърджали”
се заменя с “Разград”.